अमरिंदर सिंह के साथ प्रेस कॉन्फ्रेंस में सिद्धू फिर 'गोल' कर गए डिप्टी सीएम से जुड़ा सवाल  
कैप्टन अमरिंदर सिंह और नवजोत सिंह सिद्धू प्रेस कॉन्फ्रेंस में शामिल थे
कैप्टन अमरिंदर ने सिद्धू को अपना बेटे जैसा बताया
सिद्धू ने डिप्टी सीएम के सवाल पर साफ साफ जवाब नहीं दिया
इधर कप्तान ने एक बार फिर दोहराया कि सिद्धू के कांग्रेस में शामिल होने के पीछे कोई शर्त नहीं है. पार्टी में अपने ओहदे को लेकर किसी भी तरह के सवाल का सामना सिद्धू ने सीधे सीधे न करके एक बार फिर दोहों और कहावतों के साथ किया. इस प्रेस कॉन्फ्रेंस में यह दोनों राजनेता अलग अलग आए और अलग अलग ही गए. साथ ही गुरुवार को इन दोनों के साथ में स्वर्ण मंदिर जाने की योजना भी रद्द हो गई. इसके पीछे की वजह बताते हुए कहा गया कि पार्टी के कार्यकर्ताओं को दोनों नेताओं की इस वक्त ज्यादा जरूरत है क्योंकि चुनाव अधिकारी चुनाव लड़ने के लिए भरे गए आवेदनों की जांच कर रहे हैं.    
कैप्टन अमरिंदर सिंह पंजाब विधानसभा चुनाव में सीएम प्रकाश सिंह बादल के खिलाफ लांबी से चुनाव लड़ेंगे. यही वजह है कि पंजाब के इस इलाके पर सबकी नज़र रहेगी. वहीं सिद्धू यह चुनाव अमृतसर ईस्ट विधानसभा सीट से लड़ेंगे जो कि अमृतसर लोकसभा निर्वाचन क्षेत्र का हिस्सा है जहां से वह 2014 तक सांसद हुआ करते थे.

कैप्टन अमरिंदर सिंह पंजाब विधानसभा चुनाव में सीएम प्रकाश सिंह बादल के खिलाफ लांबी से चुनाव लड़ेंगे. यही वजह है कि पंजाब के इस इलाके पर सबकी नज़र रहेगी. वहीं सिद्धू यह चुनाव अमृतसर ईस्ट विधानसभा सीट से लड़ेंगे जो कि अमृतसर लोकसभा निर्वाचन क्षेत्र का हिस्सा है जहां से वह 2014 तक सांसद हुआ करते थे.